
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН ТЕРРИТОРИЙӖНЧЕ ПУРӐНАКАН РАҪҪЕЙ ФЕДЕРАЦИЙӖН УЙРӐМ 
КАТЕГОРИРИ ГРАЖДАНӖСЕНЕ ҪӖНТЕРӲ КУНӖ ТӖЛНЕ ҪУЛСЕРЕН ПАРАКАН УКҪА ТӲЛЕВНЕ 
УЙӐРСА ПАРАССИ ҪИНЧЕН

Чӑваш Республикин Патшалӑх Канашӗ
2026 ҫулхи ака уйӑхӗн 23-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккун Чӑваш Республикин территорийӗнче пурӑнакан Раҫҫей Федерацийӗн уйрӑм категорири гражданӗсене Ҫӗнтерӳ кунӗ тӗлне Чӑваш Республикин республика бюджетӗнчен ҫулсерен паракан укҫа тӳлевне (малалла – ҫулсерен паракан тӳлев) уйӑрса парассипе ҫыхӑннӑ хутшӑнусене йӗркелет.

2 статья.	Ҫулсерен паракан тӳлеве уйӑрса памалли граждансен категорийӗсем
Ҫулсерен паракан тӳлеве илекенсен шутне Чӑваш Республикин территорийӗнче пурӑнакан Раҫҫей Федерацийӗн гражданӗсен ҫак категорийӗсем кӗреҫҫӗ: 
Тӑван ҫӗршывӑн Аслӑ вӑрҫин инваличӗсем, Федерацин "Ветерансем ҫинчен" 1995 ҫулхи кӑрлач уйӑхӗн 12-мӗшӗнчи 5 ФЗ №-лӗ саккунӗн 2 статйин 1-мӗш пункчӗн 1–3-мӗш ҫум пункчӗсенче кӑтартнӑ ҫынсен шу-тӗнчи Тӑван ҫӗршывӑн Аслӑ вӑрҫин ветеранӗсем, Иккӗмӗш тӗнче вӑрҫи вӑ-хӑтӗнче фашистсем тата вӗсен союзникӗсем туса хунӑ концлагерьсенче, геттосенче тата ирӗксӗр тытса усрамалли ытти вырӑнта асапланнӑ чухне ҫул ҫитмен ӳcӗмре пулнӑ ҫынсем, Тӑван ҫӗршывӑн Аслӑ вӑрҫи тапхӑрӗнче пуҫӗсене хунӑ ҫар ҫыннисен тӑлӑх арӑмӗсем (упӑшкисем), Тӑван ҫӗршывӑн Аслӑ вӑрҫин вилнӗ инваличӗсен тата Тӑван ҫӗршывӑн Аслӑ вӑрҫин вилнӗ участникӗсен тӑлӑх арӑмӗсем (упӑшкисем);
Федерацин "Ветерансем ҫинчен" 1995 ҫулхи кӑрлач уйӑхӗн 12-мӗшӗнчи 5 ФЗ №-лӗ саккунӗн 2 статйин 1-мӗш пункчӗн 4-мӗш ҫум пунктӗнче кӑтартнӑ ҫынсен шутӗнчи Тӑван ҫӗршывӑн Аслӑ вӑрҫин ветеранӗсем, Раҫҫей Федерацийӗн 1927 ҫулхи ҫӗртме уйӑхӗн 22-мӗшӗнчен пуҫласа 1945 ҫулхи авӑн уйӑхӗн 3-мӗшӗччен СССР территорийӗнче ҫуралнӑ тата "вӑрҫӑ ачисем" статус пур гражданӗсем.

3 статья. Ҫулсерен паракан тӳлев виҫи
Ҫак Саккунӑн 2 статйин иккӗмӗш абзацӗнче кӑтартнӑ ҫынсене ҫулсерен паракан тӳлев виҫи 10000 тенкӗпе танлашать.
Ҫак Саккунӑн 2 статйин виҫҫӗмӗш абзацӗнче кӑтартнӑ ҫынсене ҫулсерен паракан тӳлев виҫи 3000 тенкӗпе танлашать.

4 статья.	Ҫулсерен паракан тӳлеве памалла тумалли тата ӑна тӳлемелли йӗрке тата условисем
Ҫулсерен паракан тӳлеве памалла тумалли тата ӑна тӳлемелли йӗркене тата условисене Чӑваш Республикин Министрсен Кабинечӗ палӑртать.

5 статья.	Ҫулсерен паракан тӳлеве панипе пулнӑ тӑкаксене укҫа-тенкӗпе тивӗҫтересси
Ҫулсерен паракан тӳлеве панипе пулакан тӑкаксене укҫа-тенкӗпе тивӗҫтерес ӗҫе, ӑна ҫитерсе панине те кӗртсе, Чӑваш Республикин республика бюджечӗн укҫи-тенки шучӗпе туса пыраҫҫӗ.

6 статья. Ҫак Саккун вӑя кӗресси
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев

